CELEX: 62008TN0524
Language: et
Date: 2008-12-02 00:00:00
Title: Kohtuasi T-524/08: 2. detsembril 2008 esitatud hagi — AIB-Vinçotte Luxembourg versus Euroopa Parlament

21.2.2009   
            
            
               ET
            
            
               Euroopa Liidu Teataja
            
            
               C 44/51
            
         2. detsembril 2008 esitatud hagi — AIB-Vinçotte Luxembourg versus Euroopa Parlament
   (Kohtuasi T-524/08)
   (2009/C 44/91)
   Kohtumenetluse keel: prantsuse
   Pooled
   
      Hageja: AIB-Vinçotte Luxembourg ASBL (Luxembourg, Luksemburg) (esindaja: advokaat R. Adam)
   
      Kostja: Euroopa Parlament
   Hageja nõuded
   
               —
            
            
               tühistada Euroopa Parlamendi 2. oktoobri 2008. aasta otsus, millega on tagasi lükatud hageja pakkumine võistupakkumisel nr INLO — A — BATI LUX — 07 268 & 271 — 00 Luxembourgis asuva Konrad Adenaueri hoone rekonstrueerimiseks ja laiendamiseks;
            
         
               —
            
            
               jätta hagejale õigus kõigile ülejäänud õigustele, õiguskaitsevahenditele, väidetele ja hagi esitamisele ning eelkõige sellele, et kogu kahju ning tekitatud kahjuga seotud intress mõistetakse välja parlamendilt;
            
         
               —
            
            
               mõista käesoleva menetlusega seotud kohtukulud igal juhul välja parlamendilt.
            
         Väited ja peamised argumendid
   Hageja vaidlustab parlamendi otsuse lükata tagasi tema pakkumine, mis on esitatud pakkumiskutse alusel lepingu B osas, mis puudutab Luxembourgis asuva KAD hoone laiendamise ja ajakohastamise projekti — Akrediteeritud järelevalveasutuse teenused (ELT 2008, S 193-254240).
   Hageja esitab oma hagi põhjendamiseks neli väidet, mille kohaselt:
   
               —
            
            
               on parlament teinud ilmselge hindamisvea, kuna i) liidul, kellega hankeleping sõlmiti, puudusid tellitavate tööde teostamiseks vajalikud kokkulepped, mis on spetsifikaadi kohaselt nõutavad ja ii) selle liidu pakkumine on tehtud ebanormaalselt madala hinnaga, kui pidada silmas spetsifikaadi tingimusi;
            
         
               —
            
            
               on rikutud põhjendamiskohustust, kuna i) parlament ei ole täpsustanud valitud pakkumise konkreetseid eeliseid võrreldes hageja pakkumisega, mistõttu ei ole hagejal võimalik kindlaks teha põhjusi, miks ei valitud tema pakkumist, ja ii) hagejal ei ole võimaldatud teada saada, kas hindamiskomisjon tuli kokku ja kui tuli, siis millised järeldused ta tegi;
            
         
               —
            
            
               on rikutud hoolsuskohustust, hea halduse tava ja läbipaistvuse põhimõtet, kuna parlament ei ole mõistliku tähtaja jooksul andnud küsitud selgitusi;
            
         
               —
            
            
               on rikutud hanketingimuste nõudeid, kuna vaidlustatud otsuses ega hilisemas kirjavahetuses ei ole viidatud edasikaebamise õigusele.